
I Guds navn, Den Nådige, Den Barmhjertige 


Sandheden om Jesus 


Forord 


Striden omkring personen Jesus Kristus er den vigtigste forskel mellem 
Islam og Kristendommen. Denne forskel holder følgerne af de to 
religioner adskilt. Muslimer anser Jesus Kristus for en af Guds store 
profeter og elsker og respekterer ham, lige så meget som de elsker og 
respekterer Abraham, Moses og Muhammad (Guds fred være med dem). 
På den anden side anser kristne Jesus som Gud eller Søn af Gud, et 
begreb, som muslimer ikke kan acceptere. Faktisk drejer alle de vigtigste 
doktriner indenfor Kristendommen, der bliver afvist af Islam, sig om 
personen Jesus. Disse er specielt: 


1. Treenighed 

2. Jesus' guddommelighed 

3. Jesus Kristus som guddommelig søn 
4. Arvesynd, og 

5. Forsoningslæren 


Det er klart, at alle disse dogmas er et resultat af ophøjelsen af Jesus 
Kristus langt over, hvad Gud ønskede, han skulle være. Disse 
forskelligheder, fokuserende på Jesus' personlighed, har overskygget de 
mange ligheder mellem Kristendommen og Islam. Nogle eksempler er 
moralsystemet og fremhævelsen af menneskelige principper. Det har endda 
overskygget, hvad muslimer forbinder med Jesus Kristus, såsom 
jomfrufødslen, at være i stand til at tale i vuggen, udførelsen af mirakler, 
og Jesus Kristus' anden komme. 


De følgende to artikler har til formål at præsenterer et sandt billede af Jesus 
i Islam, og forklare, hvorfor de kristne har devieret fra hans oprindelige 
lærdomme. Den første artikel tilkendegiver også, at mange lærde og 
tænkere, der stadig er indenfor Kristendommens fold, gradvis begynder at 
blive enig i det islamiske syn på Jesus, i mange tilfælde uden at være klar 
over det. Dette stemmer overens med min overbevisning om, at jo mere de 
videnskabelige og bibelske studier gør fremskridt, jo mere vil de blive 
enige med Islam. Med andre ord, den islamiske sandhed bliver mere 


tydelig med tiden. I den hellige Quran hentyder Gud til dette i det følgende 
vers: 


(41:53) 
Vi vil vise dem Vore tegn i horisonterne og inden i dem selv, indtil det står 
klart for dem, at det er sandheden. 


Introduktion 


Det islamiske syn på Jesus befinder sig mellem to ekstremer. Jøderne, der 
afviste Jesus som Guds profet, kaldte ham en bedrager. De kristne, på den 
anden side, anser ham som Guds søn og tilbeder ham således. Islam anser 
Jesus for en af Guds store profeter og respekterer ham lige så meget som 
Abraham, Moses og Muhammad. Dette er i overensstemmelse med det 
islamiske syn på Guds enhed, enheden af guddommelig vejledning, og den 
supplerende rolle hos Guds budbringeres følgende budskaber. Essensen af 
Islam, som er den villige overgivelse til Guds vilje, blev åbenbaret for 
Adam, der lod det gå videre til sine børn. Alle efterfølgende åbenbaringer 
til Noa, Abraham, Moses, Jesus og til sidst Muhammad var i 
overensstemmelse med denne første åbenbaring, med tilføjelse af visse 
detaljer, for at definere forholdet mellem mennesket og Gud, mellem 
mennesker og andre mennesker, mellem mennesket og miljøet, og at leve 
ifølge Guds instruktioner. Derfor bliver enhver uoverensstemmelse mellem 
åbenbarede religioner, af Islam, anset for at være menneskeskabte 
elementer, der er blevet indført i disse religioner. Jesus' position i de tre 
religioner: Jødedom, Kristendom og Islam bør ikke være nogen undtagelse. 
Selvom Quranen ikke præsenterer et detaljeret livsforløb af Jesus, så kaster 
den lys over de vigtigste aspekter omkring hans fødsel, hans mission, hans 
himmelfart og fælder dom over det kristne trossystem angående ham. 


Maria 


Quranens beretning om Jesus begynder med undfangelsen af hans moder, 
Maria. Imrans hustru, Marias moder, havde aflagt et løfte om at hellige sit 
barn til Guds service i templet. Zakaria, som tog sig af Maria, plejede at 
finde fødevarer hos Maria. Da han spurgte hende, hvorfra hun fik dette, 
svarede hun, at det var fra Gud. Det Quraniske vers siger: 


(3:35-37 

Da Amrans hustru sagde: "Herre, jeg skænker Dig, hvad der er i mit 
moderliv som indviet. Tag imod det fra mig: Du er Den Hørende og Den 
Vidende".36 Da hun var nedkommet med hende, sagde hun: "Herre, jeg er 
nedkommet med en pige … Jeg har kaldt hende Maria, og jeg stiller hende 
og hendes efterkommere under Din beskyttelse mod den bortstenede 
Satan".37 Hendes Herre tog velvilligt imod hende og gav hende en god 
opvækst. Han gjorde Zakarias til hendes værge. Hver gang Zakarias kom 
ind i helligdommen til hende, fandt han underhold hos hende. "Maria!" 
sagde han, "Hvor har du fået det fra?" Hun sagde: "Det kommer fra Gud. 
Gud forsørger, hvem Han vil, uden afregning". 


Glade nyheder og Jesus' fødsel 


Da Maria var blevet voksen, viste den Hellige Ånd (Ærkeenglen Gabriel) 
sig for hende, som en mand, og bragte hende nyheden om en søn. Vi læser 
i Quranen den følgende dialog mellem Maria og englene: 


(3:45-47) 

Da englene sagde: "Maria! Gud forkynder dig det gode budskab om et ord 
fra sig. Hans navn er Messias, Jesus, Marias søn. Han vil være højt agtet i 
denne verden og i den hinsidige, en af dem, der bliver bragt nær." 46 Han 
vil tale til menneskene, når han ligger i vuggen, og som moden mand, og 
han vil være en af de retfærdige." 47 "Herre", sagde hun. "Hvordan kan 
jeg få et barn, når ingen mand har berørt mig?" Han sagde: "Sådan er det. 
Gud skaber, hvad Han vil. Når Han har besluttet en sag, da siger Han blot 
til den: "Bliv til", og så er den til. 


Maria undfangede barnet ved et mirakel og trak sig tilbage til et fjernt sted, 
hvor hun afventede fødslen. Quranen, i et kapitel ved navnet "Maria" 
fortæller os, hvordan Maria følte, og hvad jøderne fortalte hende, da hun 
bragte barnet hjem: 


(19:22-33) 

Hun ventede sig og bar ham og trak sig tilbage med ham til et afsides 
sted.23 Fødselsveerne drev hende til palmetræets stamme. Hun sagde: 
"Gid jeg var død forinden og gået helt af minde". 24 Da råbte han til 
hende under hende: "Vær ikke bedrøvet! Din Herre har skabt et kildevæld 
under dig. 25 Hvis du ryster palmestammen mod dig, vil den lade saftige, 
modne dadler falde ned over dig. 26 Så spis og drik og fryd dig! Og hvis 
du ser noget menneske, så sig: "Jeg har lovet Den Barmhjertige at faste, så 


jeg kan ikke tale med nogen i dag." 27 Så bragte hun ham i sine arme til sit 
folk. "Maria" sagde de. "Du har gjort noget uhørt: 28 Du Arons søster! 
Din far var ingen dårlig mand, og din mor var ingen skøge!" 29 Så pegede 
hun hen på ham. De sagde: "Hvordan kan vi tale med en, der er en lille 
dreng i vuggen?" 30 Han sagde: "Jeg er Guds tjener. Han har givet mig 
Skriften og gjort mig til profet! 31 Han har gjort mig velsignet, hvor jeg 
end er, og pålagt mig bøn og almisse, så længe, jeg lever. 32 og 
ærbødighed over for min moder. Han gjorde mig ikke til usalig voldsmand. 
33 Fred være med dig, den dag jeg blev født, den dag, da jeg dør, og den 
dag, da jeg bliver genopvakt til livet". 


Ikke Guds søn 


I det samme kapitel, efterfølgende det foregående, forsikrede Gud 
Muhammad og hele verden, at hvad er foregående nævnt er 
SANDHEDEN om Jesus, selvom de kristne måske ikke vil tro på det. Så 
er Jesus ikke Guds søn. Han var, tydeligvis, Marias søn. Verset fortsætter: 


(19:34-35) 

Dette er Jesus, Marias søn, sagt med sandhedens ord, hvorom de tvivler. 
Det passer sig ikke for Gud, højlovet være Han!-at tage sig en søn. Når 
Han har besluttet en sag, da siger Han blot til den: "Bliv til", og så er 
den til. 


Efter denne stærke erklæring om Jesus' natur, befalede Gud Muhammad 
til at invitere de kristne til en retfærdig aftale: at tilbede den ene Gud: 


(19:36) 
Gud er min Herre og jeres Herre, så tjen Ham! Det er en lige vej. 


Afvisningen af ideen om Gud, som havende en søn, er rapporteret senere 
i det samme kapitel med endda endnu stærkere ord: 


(19:88-93) 

De siger: "Den Barmhjertige har taget sig en søn". 89 I har gjort noget 
afskyeligt! 90 Derved er himlene nær ved at kløves, jorden ved at revne 
og bjergene ved at synke i grus: 91 At de tillægger Den Barmhjertige en 
søn! 92 Det passer sig ikke for Den Barmhjertige at tage sig en søn. 93 
Der findes ingen i himlene og på jorden, der ikke kommer til Den 
Barmhjertige som tjener. 


Quranen anerkender, at Jesus ikke havde nogen menneskelig fader, men 
det gør ham ikke til Guds søn eller til Gud selv. Udfra dette kriterie ville 
Adam være mere berettiget til at være Guds søn, da han hverken havde 
fader eller moder. Så Quranen henleder vores opmærksomhed mod den 
mirakuløse skabelse af begge, i det følgende vers: 


(3:59) 
Med Jesus er det hos Gud som med Adam. Han skabte ham af jord. 
Derpå sagde Han til ham: "Bliv til", og så var han til. 


Quranen afviser begrebet Treenighed lige så stærkt, som det afviser Jesus 
som Guds søn. Dette er fordi, at Gud er EN. Dette er essensen af alle 
monoteistiske åbenbaringer. Tre, udfra sund fornuft og udfra simpel 
regning, er ikke en. Quranen tiltaler de kristne i det følgende vers i et 
kapitel ved navn "Kvinder": 


(4:171-173) 

I Skriftens folk! Gå ikke for vidt i jeres religion! Sig ikke andet end 
sandheden om Gud! Messias, Jesus, Marias søn er kun Guds udsending. 
Hans ord, som Han talte til Maria, og ånd af Ham. Så tro på Gud og 
Hans udsendinge, og sig ikke: "Han er tre" Hold inde! Det vil være bedst 
for jer. Gud er EN gud. Lovet være Han, højt hævet over at have en søn. 
Alt i himlene og på jorden tilhører Ham. Gud er tilstrækkelig som værge. 
172 Messias vil ikke føle sig hævet over at være Guds tjener, lige så lidt 
som englene, der står Ham nær. De, der føler sig hævet over at tjene 
Ham og er hovmodige, dem vil Han føre sig i samlet flok. 173 De, der 
tror og gør gode gerninger, dem vil Han give deres løn i fuldt mål, og 
Han vil give dem endnu mere af sin overflod. Med de, der føler sig højt 
hævede og er hovmodige, dem vil Han tildele en pinefuld straf. De vil 
ikke finde sig nogen ven eller hjælper ud over Gud. 


Verset fortsætter med at vække folks opmærksomhed, alle folk, til det 
bevis, som Muhammad bragte. Gud ved, at folk ofte arver visse ideer og 
trossystemer, der blandt andet inkluderer fejl og fortolkninger fra tidligere 
generationer. De har ingen mulighed for selv at opdage disse fejl. Derfor 
præsenterer Gud Quranen som et bevis for disse folk. Han siger: 


(4:174-175) 

I mennesker! I har fået et bevis fra jeres Herre. Vi har sendt et klart lys 
ned til jer. 175 De, der tror på Gud og holder sig til Ham, dem vil Han 
lade træde ind i sin barmhjertighed og gunst! Han vil lede dem til sig ad 
en lige vej. 


Benægtelsen af Jesu guddommelighed (og for den sags skyld Marias 
guddommelighed) er præsenteret i Quranen som genstand for en dialog 
på dommedagen mellem den Almægtige Gud og Jesus. Alle budbringerne 
(profeterne) og nationerne vil blive samlet foran Gud, og Han vil spørge 
budbringerne, hvordan de blev modtaget af deres folk, og hvad de sagde 
til dem. Blandt disse, der vil bliver spurgt, er Jesus: 


(5:116-119) 

Da Gud sagde: "Jesus, Marias søn! Har du sagt til menneskene: "Tag 
mig og min mor til guder foruden Gud?" Han sagde: "Højlovet være Du! 
Det tilkommer ikke mig at sige noget, som jeg ikke har ret til. Hvis jeg 
havde sagt det, ville Du vide det. Du ved, hvad jeg rummer, men jeg ved 
ikke, hvad Du rummer. Du alene har viden om de skjulte ting. 117 Jeg 
har kun sagt til dem, hvad Du befalede mig: "Tjen Gud, min og jeres 
Herre!" Jeg var vidne om dem, så længe jeg var blandt dem, og da Du 
kaldte mig bort, holder Du nu opsyn med dem. Du er vidne til alt. 
11SHvis Du tugter dem, er de Dine tjenere, og ligeledes, hvis Du tilgiver 
dem. Du er Den Mægtige og Den Vise. 119 Gud sagde: "Dette er dagen, 
hvor de sandfærdiges sandfærdighed vil komme dem til gode". De har 
haver med rindende floder i vente, der skal de forblive til evig tid. Gud vil 
finde behag i dem, og de vil finde behag i Ham. Det er den vældige sejr. 


Jesus' mission 


Nu vil man måske spørge: Hvis Quranen benægter Treenigheden og Jesus 
som Guds søn, hvad var så Jesus' virkelige mission ifølge Quranen? Jesus 
var et led i en lang kæde af profeter og budbringere, sendt af Gud til 
forskellige samfund og nationer, hvor end de havde brug for vejledning, 
eller de havde devieret fra Guds lærdomme. Jesus var specielt beredt af 
Gud til at blive sendt til jøderne, der havde afveget fra Moses' og andre 
sendebuds lærdomme. Lige som han mirakuløst fik støtte af Gud ved sin 
undfangelse, fødsel og barndom, så blev han også støttet af en mængde 
mirakler, for at bevise, at han var Guds sendebud. Alligevel afviste 
størsteparten af jøderne hans profetskab. Quranen fortæller os om Jesus" 
opgave i det følgende vers, der er en fortsættelse af de tidligere nævnte 
vers, hvor den glade nyhed blev overbragt til Maria: 


(3:48-51) 

Han vil lære ham Skriften, Visdommen, Toraen og Evangeliet, 49 som en 
udsending til Israels børn. "Jeg vil bringe jer et tegn fra jeres Herre. Jeg 
vil skabe jer noget af ler, der har form som en fugl. Jeg vil blæse luft ind i 


den, og da vil den, med Guds tilladelse, blive til en fugl, jeg vil helbrede 
blindfødte og spedalske og give døde liv, med Guds tilladelse, jeg vil 
fortælle jer, hvad i spiser, og hvad i opbevarer i jeres huse, deri er der et 
tegn for jer, hvis i er troende. 50 til bekræftelse af det, der allerede 
foreligger før mig af Toraen, og for at tillade noget af det, der har været 
jer forbudt. Jeg har bragt jer et tegn fra jeres Herre, så frygt Gud og 
adlyd mig. 151 Gud er min Herre og jeres Herre, så tjen Ham! Det er en 
lige vej". 


I et andet vers i Quranen bekræfter Jesus gyldigheden af Toraen, der var 
åbenbaret for Moses, og han bragte også glade nyheder om ankomsten af 
en sidste budbringer efter ham. Dette er klart tilkendegivet i det følgende 
vers: 


(61:6) 

Da Jesus, Marias søn sagde: "Israels børn! Jeg er Guds udsending til jer, 
kommet for at bekræfte det, der var før mig, Toraen, og for at bringe det 
gode budskab om en udsending, der kommer efter mig, hvis navn skal 
være højt lovprist". (Noter at dette er oversættelsen af Ahmed, som er en 
af profeten Muhammads navne) 


Den budbringer, som Jesus giver glade nyheder om, er refereret til i både 
det Nye og det Gamle Testamente i Biblen. Det Gamle Testamente 
indeholder adskillige profetier, der kun kan passe på profeten 
Muhammad. Jeg vil kun citere en af disse, som ikke passer på andre end 
profeten Muhammad. Den profeti, der var addresseret til Moses sagde, at 
Gud vil sende, fra Israels "brødre" (brethen) en profet som Moses, der vil 
blive stifteren, lederen og forbilledet for et samfund af troende. Vi læser 
dette i det følgende vers i 5. Mosebog 18: 


(5. Mosebog 18:18-19) 

Jeg vil lade en profet som dig fremstå af deres brødre og lægge mine ord 
i hans mund, og han skal sige dem alt, hvad jeg byder ham. 19 Og 
enhver, der ikke vil høre mine ord, som han taler i mit navn, ham vil jeg 
kræve til regnskab. 


Enhver, der har kendskab til profeten Muhammads liv, kan nemt se, at 
ingen passer til ovenstående beskrivelse bedre end profeten Muhammad. 
Det var profeten Muhammad, ikke Jesus, der som Moses blev født af 
normale forældre, blev gift, stiftede et troende samfund, etablerede en 
fremragende lov, og døde en naturlig død. Et omhyggeligt studie af det 
Nye Testamente viser, at den samme profet er refereret til af Jesus i: 


(Johannes 14:16.17) 
Og jeg vil bede Faderen, og han skal give jer en anden talsmand til at 
være hos jer til evig tid, 17 sandhedens Ånd.… 


Senere i Johannes Evangeliet gives en specifik beskrivelse af denne 
Sandhedens And og hans rolle: 


(Johannes 16:13-14) 

Men når han, sandhedens Ånd, kommer, skal han vejlede jer til hele 
sandheden, thi han skal ikke tale af sig selv, men alt, hvad han hører, skal 
han tale, og det, der kommer, skal han forkynde jer, 14 Han skal 
herliggøre mig … 


Vendingerne i profetien retfærdiggør ikke den konklusion, der 
sædvanligvis bliver tillagt denne profeti, nemlig at det refererer til 
helligånden. Forklaringen med helligånden bliver udelukket i et tidligere 
vers i Johannes, hvor vi læser: 


(Johannes 16:7) 
Dog, jeg siger jer sandheden: det er gavnligt for jer, at jeg går bort. Thi 
hvis jeg ikke går bort, kommer Talsmanden ikke til jer… 


Det er klart fra Biblen, at helligånden plejede at "besøge" mænd, både før 
og under Jesus' virke. Johannes Døberen blev fyldt af Helligånden, før 
han blev født, og Jesus selv modtog Helligånden i form af en due. 
Kendetegnene på denne talsmand, som vi kan udlede af profetien, er 
følgende: 


1. Han kommer ikke før efter Jesus forlader jorden. 
2. Han vil forblive for evigt hos de troende. 

3. Han vil prise Jesus. 

4. Han vil udtale, hvad han hører fra Gud. 


Disse kendetegn kan kun passe på profeten Muhammad, som de følgende 
korte kommenterer viser: 


1. Profeten Muhammad var den eneste budbringer, der kom efter Jesus. 
Der var en periode på seks århundreder mellem dem. Jesus mission 
var begrænset til "de fortabte får af Israels hus". Men Muhammads 
var et universelt budskab. Dette forklarer det andet kendetegn. 

2. Kun profeten Muhammads budskab var bestemt af Gud til at være 


universel og for evig. Dette stemmer overens med erklæringen, at 
talsmanden vil forblive med de troende. 

3. Ingen anden profet priste Jesus, så meget som profeten Muhammad 
gjorde. Jøderne kaldte ham bedrager og beskyldte hans moder for 
umoralitet. De prøvede at korsfæste ham. Profeten Muhammad 
regnede Jesus for en stor profet og "Guds Ord". Quranen tilskriver 
ham mirakler, der ikke er nævnt i Biblen. Maria regnes for den mest 
rene og kyske kvinde og den bedste blandt alle Paradisets kvinder. 
Derfor priste Muhammad virkelig Jesus. 

4. Det fjerde kendetegn passer også på profeten Muhammad. Quranen 
blev åbenbaret for profeten Muhammad gennem englen Gabriel. Da 
englen var færdig med at recitere Quranen, plejede profeten at over- 
bringe mundtligt til sine følgere, hvad han havde hørt fra englen, uden 
at lægge noget til, forandre eller glemme noget. Quranen beskriver 
også profeten Muhammad, sigende: 


(53:3-4) 
Han taler ikke ud af egen lyst. 4 Det er en åbenbaring, der blev 
indgivet, intet andet. 


Hvis vi sammenligner dette med: 


(Johannes 16:13) 
…thi han skal ikke tale af sig selv. 


vil vi se den slående lighed mellem kendetegnede på talsmanden og 
profeten Muhammad. Disse og andre profetier i det Gamle og det Nye 
Testamente forudsiger i uforlignelige vendinger ankomsten af profeten 
Muhammad, som bliver afvist af jøderne og kristne på basis af misfor- 
ståelser og fordomme, fremfor på basis af omhyggelige studier af 
Biblen, Quranen og moderne fund indenfor sammenlignende religions- 
studier. 


Jesus' himmelfart 


Det er en trist kendsgerning indenfor historien, at ikke mange følger "den 
lige vej" som Jesus kaldte folk til. Han blev fulgt af nogle få disciple, der 
var inspireret af Gud til at støtte ham. Ikke kun lagde de vantro planer om 
at dræbe Jesus (som de gjorde med Muhammad seks århundreder senere), 
men Gud havde en bedre plan for ham og hans følgere, som Quranen 
fortæller os i det følgende vers: 


(3:52-56) 

Da Jesus fornemmede deres vantro, sagde han: "Hvem er mine hjælpere 
til Gud?" Disciplene sagde: "Vi er Guds hjælpere! Vi tror på Gud. Vær 
du vidne til, at vi overgiver os til Ham!" 53 Herre! Vi tror på, hvad Du 
har sendt ned, og vi følger udsendingen. Skriv os op blandt vidnerne!" 54 
De lagde listige planer, og Gud lagde listige planer. Gud er den bedste til 
at lægge listige planer. 55 Da Gud sagde: "Jesus, jeg vil kalde dig bort, 
løfte dig op til Mig, rense dig for dem, der er vantro, og sætte dem, der 
følger dig over dem, der er vantro, indtil opstandelsens dag. Da vil i 
vende tilbage til Mig, og Jeg vil dømme mellem jer i det, hvorom i var 
uenige. 56 De, der er vantro, dem vil Jeg pålægge en streng straf i denne 
verden og i den hinsidige. De vil ikke have nogen til at hjælpe sig." 


Som det foregående vers indikerer, blev Jesus løftet til himmels, før han 
"døde". Det betyder, ifølge Quranen at han ikke blev korsfæstet. Det var 
Jesus' fjenders plan at dræbe ham på korset, men Gud reddede ham, og en 
anden blev korsfæstet. Dette komplot og de falske anklager mod Maria 
regnes af Quranen for at være nogle af synderne hos de ikke-troende 
jøder. Alt dette er tydeligt i det følgende citat: 


(4:156-159) 

Fordi de var vantro og rettede en alvorlig og falsk anklage mod Maria, 
157 og fordi de sagde: "Vi har dræbt Messias, Jesus, Marias søn, Guds 
udsending" — men de dræbte ham ikke, og de korsfæstede ham ikke. Det 
forekom dem blot således. De, der er uenige om ham, er i tvivl om den 
sag. De har ingen viden derom, men kun løse formodninger. De har med 
sikkerhed ikke dræbt ham. 158 Nej, Gud løftede ham op til sig. Gud er 
mægtig og vis. 159 Der findes ingen blandt Skriftens folk, der ikke vil tro 
på ham før hans død. På opstandelsens dag vil han vidne imod dem. 


Hvem var den person, der blev korsfæstet istedet for Jesus? Quranen går 
ikke i detaljer på dette punkt, og den giver heller ikke noget svar på dette 
spørgsmål. Quranens fortolkere har foreslået nogle få navne. Men alle 
disse er individuelle gætterier, ikke støttet af Quranen eller af profeten 
Muhammads udsagn. Dette betyder, at Jesus vil komme tilbage før 
Dommedagen. Igen, hans anden komme, er ikke klart nævnt i Quranen. 
Dog, dem der forklarer Quranen forstod det sidste vers i det foregående 
citat: 


Der findes ingen blandt Skriftens folk, der ikke vil tro på ham, før hans 
død. På opstandelsens dag vil han vidne imod dem. 


til at betyde, at Jesus vil komme tilbage, og alle kristne og jøder vil tro 
ham før han dør. Denne forståelse er understøttet af autentiske udsagn fra 
profeten Muhammad. 


Punkter til overvejelse 


Efter at have læst denne præsentation vil en troende kristen måske sige: 
"Dette er, hvad muslimer, som vi altid har regnet for hedninger eller 
vantro, siger om Jesus". Men det synspunkt, som Quranen præsenterer, 
fortjener en alvorlig overvejelse, i det mindste af dem, der virkelig er 
interesseret i Gud, tro og endda Kristendommen, af følgende årsager: 


1. Quranen er den sidste version af Guds åbenbaringer, og hvad den siger 
er den endelige sandhed. Dette betyder måske ikke meget for dem, der 
ikke tror på Quranen som sådan. Dog, Quranens historie, moderne 
tekstkritik og videnskabelig forskning omkring indholdet i dette skrift, 
lader ingen tvivl om den sandhed, den indeholder. De mange udsagn om, 
at Quranen er Muhammads ord, hvor han kopierede sine informationer 
fra jødiske og kristne kilder, er gjort af folk, der ikke kender 
verdenshistorien, Quranen eller Muhammad. Den første arabiske 
oversættelse af Biblen fremkom to århundreder efter Muhammads 
mission. Hvis vi dertil lægger Muhammads analfabetisme og knapheden 
på religiøse bøger på et hvilket som helst sprog, udenfor kirker og 
templer, i det sjette århundrede, vil vi forstå det absurde i denne påstand. 


2. Enheden og almengyldigheden af Guds budskab kræver, at folk 
accepterer alle Guds udsendinge. Afvisningen af en af dem, er 
ensbetydende med afvisningen af dem alle. Jøderne afviste Jesus' og 
Muhammads mission, de kristne afviser Muhammads mission, hvorimod 
muslimer accepterer dem alle, men afviser ukorrekte historiske 
fortolkninger og menneskelige elementer i disse missioner. 


3. På grund af Quranen elsker og respekterer muslimer Jesus, som de 
elsker og respekterer profeten Muhammad. Desuden rapporterer Quranen 
om nogle af Jesus' mirakler, der ikke er nævnt i det nuværende evangelie. 
For eksempel, Quranen fortæller, at Jesus talte i vuggen og var i stand til 
at fortælle folk, hvad de spiste eller opbevarede i deres huse, bare for at 
nævne nogle få. 


4. Det er almindelig kendt, at guddommeligheden af Jesus blev 
introduceret af Paulus og hans følgere, og blev grundlagt på de døde 
kroppe af millioner af kristne op gennem historien, hvilket fremkaldte 
Castillos velkendte bemærkning: 


"At brænde en mand er ikke at bevise en doktrin". 


5. Valget af de nuværende fire evangelier blev påtvunget ved konferencen 
i Nicea år 325, under den hedenske kejser Constantines auspicier, udfra 
politiske grunde. Bogstaveligt talt blev i hundredevis af evangelier og 
religiøse skrifter regnet for apokryffe, dvs. bøger af tvivlsom 
pålidelighed. Nogle af disse bøger var skrevet af Jesus' disciple. Hvis ikke 
de var mere autentiske, end de fire evangelier, så var de af lige så stor 
pålidelighed. Nogle af disse er stadig til stede, såsom Barnabas 
Evangeliet og Shepherd of Hemas, der er i overensstemmelse med 
Quranen. 


6. Det unitariske begreb og Jesus' menneskelighed bliver ikke kun holdt 
af muslimer, men også af jøder og af nogle af de tidlige grupper indenfor 
Kristendommen, som f.eks. : the Ebionites, the Cerinthians, the 
Baslidians, the Capocratians og the Hypistarians, for at nævne adskillige 
af de tidligere sekter. The Arians, Paulicians og Goths accepterede også 
Jesus som Guds profet. Selv i vore dage er der kirker i Asien, i Afrika, 
den Unitariske kirke og Jehovas Vidner, der ikke tilbeder Jesus som Gud. 


7. De mest omhyggelige studier af Biblen har vist, at den indeholder en 
stor portion tilføjelser, som hverken Jesus eller dem, der skrev 
evangelierne har udtalt. Kirken, som Heinz Zahrnt sagde, "puttede ord ind 
i Jesus' mund, som han aldrig sagde, og tillagde ham gerninger, som han 
aldrig udførte".Nogle af kirkens medlemmer kom frem til disse 
konklusioner. De bliver dog holdt hemmelige eller kun tilgængelige for 
specialister. En af disse, der har vist, at det meste af, hvad kirken siger om 
jesus, er ubegrundet, er Rudolf Augustein i sin bog "Jesus Son of Man" 
(udgivet i Tyskland 1972 og oversat til engelsk 1977). 


8. Problemet med nutidens kristendom er personligheden hos Jesus, som 
er fuldstændig misforstået. Jesus' natur, hans mission og hans påståede 
død og opstandelse er alle blevet udfordret af studier indenfor dette 
område. En af disse er en bog ved navn "The Myth of God Incarnate", der 
kom frem i 1977 (redigeret af John Hick) og skrevet af syv teologiske 
lærde i England. Deres konklusion er, at Jesus var "en mand, godkendt af 
Gud til en speciel rolle indenfor det guddommelige formål, og …den 
senere forståelse af ham som Gud legemliggjort, …er en mytologisk og 
poetisk måde at udtrykke hans betydning for os". Det bedste George 
Carey kunne sige, under hans forsøg på at modbevise disse teologers fund 
er, at med mindre man accepterer Jesus som Gud legemliggjort, vil man 
ikke være i stand til af forstå Jesus' mission eller forklare dens virkning 
på folk. Dette er helt bestemt et meget svagt argument, fordi alle store 


profeter, som Abraham, Moses og Muhammad havde en enorm virkning 
på folk, og ingen af dem påstod at være Gud eller Guds søn. 


9. Begrebet Treenighed er selvfølgelig ikke tilstede i den nuværende 
Bibel. Der er erklæringer, der benægter det, så som: 


(Markus 12:29) 
… Herren vor Gud, Herren er en. 


10. Det er værd at bemærke, at Jesus aldrig gjorde fordring på 
guddommelighed, selv ikke i den nuværende bibeltekst. Udtrykket "Guds 
søn" kan ikke siges at være kommet fra Jesus selv. Hasting i "The 
Dictionary of the Bible" siger: "Om Jesus bruger titlen om sig selv er 
tvivlsom". I min gennemlæsning af Biblen, fandt jeg kun to tilfælde i 
Johannes Evangeliet, kapitel 5 og 11, hvor Jesus bruger "Guds søn" til at 
refererer til ham selv. Andre tilfælde bliver titlen brugt af andre. Selv 
disse er meget begrænsede. Dog, selv hvis titlen "Guds søn" blev brugt af 
Jesus selv, bør man huske de følgende punkter: 


a) Som en bibelsk lærd sagde: "Semitisk sprogbrug ville aldrig have 
tilladt ordret betydning, også selvom sådan et udtryk ville blive fortolket 
bogstaveligt i den hellenistiske verden, som Jesus' følgere tilhørte". 


b) Det Nye Testamentes græske ord brugt for "søn" er pias og paida, 
hvilket betyder "tjener" eller "søn" i betydningen tjener. Det er oversat 
søn, når det refererer til Jesus og tjener, når det refererer til andre, i nogle 
bibeloversættelser. (Mufassir, p. 15) 


c) Titlen "Menneskesønnen", som er, hvad Jesus kaldte sig selv og 
forekommer 81 gange i evangelierne er den klareste beskrivelse 
fremhævet af Jesus om hans menneskelighed. Den klassiske tolkning af 
denne titel er, at den er brugt for at understrege den menneskelige side af 
Jesus. Nu det spørgsmål, som melder sig selv er: Lægger nutidige kristne 
vægt på dette aspekt hos Jesus? 


Paven modsiger Biblen 


Den traditionelle bibelske beretning om Jesus' korsfæstelse er, at han blev 
arresteret og korsfæstet efter ordrer og planer fra ypperstepræsten og de 
jødiske ældre. Denne beretning blev benægtet i 1960erne af den højeste 
katolske autoritet, selveste paven. Han udstedte en erklæring, hvori han 
sagde, at jøderne intet havde at gøre med Jesus' korsfæstelse. Dette 


modsiger helt bestemt den bibelske beretning. Du vil måske sige: Det er 
et politisk dekret. Dette er i overensstemmelse med, hvad muslimer siger: 
At kirken har introduceret mange elementer ind i kristendommen, og var 
under indflydelse af mange faktorer, der gjorde deres syn på 
kristendommen ikke kun foranderlig men, i det store og hele, modsigende 
de tidligste kristne. 


Religion versus Videnskab 


De religiøse synspunkter angående Gud, Biblen og menneskets forhold til 
Gud, som kirken præsenterede, tvang folk til et uheldigt valg: enten 
videnskab eller Gud. De fleste uddannede folk er kommet til den 
konklusion, at man ikke kan være videnskabsmand eller uddannet og 
samtidig være kristen. Derfor har mange filosoffer, videnskabsmænd og 
flertallet af folk tabt håbet om at forene religion og videnskab. Denne 
uheldige opfattelse blev senere generaliseret til at omfatte enhver religion, 
som et resultat af den vestlige civilisations indflydelse, der for var 
størsteparten kristen. Hele dette stridsspørgsmål ville ikke have blevet 
aktuelt, hvis Jesus' lærdomme ikke var blevet forvrænget eller forfalsket. 
Dette er fordi, som Islam ser på det, at der overhovedet ikke er nogen 
modsigelse mellem religion og videnskab. Videnskabelige fakta er kun en 
kilde til vores kenskab til Gud. Den anden kilde er åbenbaring, som det 
fandtes i Jesus' oprindelige lærdomme og den nuværende tekst i Quranen. 
Både religion og sand videnskabelig viden er fra den samme kilde: Gud, 
så Han ikke modsiger Sig selv. 


Derfor, begreber som Treenighed, Guds søn, Arvesynd, Forsoningslæren 
osv., der er et produkt af forvrængning og misforståelser i 
Kristendommens historie, drev folk væk, ikke kun fra Kristendommen, 
men også fra andre religioner, inklusiv Islam, der dog ikke er plaget med 
disse problemer. Det er grundet den kendsgerning, at mange mennesker 
tror, at fordi Islam er en religion (selve meningen af ordet religion er 
meget mangelfuld i vestlige sprog), så må den være lig med 
Kristendommen. Meget få har interessen for, eller muligheden for at 
opdage falskheden i denne antagelse. 


Beviser på den Quraniske forklaring 


Denne implicitte antagelse er en af årsagerne til den tøven og uvillighed 
hos mange mennesker til at acceptere det Quraniske syn på Jesus. Dette 
til trods for den kendsgerning, at dette synspunkt bliver støttet af: 


a) Kristendommens tidlige historie, der fortsatte i tre årtier som en sekt 
indenfor Jødedommen. 

b) Skikken hos mange kristne sekter og lærde op gennem Kristen- 
dommens historie. 

c) Kendelsen fra mange bibelske lærde og videnskabelige undersøgelser, 
der er anvendt på Biblen. 

d) Instinktet hos mange mennesker, (af hvilke nogle tror de er kristne) 
som tror på EN Gud, men som ikke kan acceptere Jesus som Gud 
eller som Guds søn. 


Det er værd at bemærke, at de vigtigste forskelle mellen den Quraniske 
beretning, og hvad moderne forskning og de lærde har fundet ud af, er, at 
Quranen sagde, hvad den siger nu om Jesus og hans mission for fjorten 
århundreder siden, og har aldrig skiftet standpunkt. 


Årsager, der afholder folk fra Islam 


Nogle af andre årsager, der kan være bestemmende for afvisningen af den 
Quraniske beretning, includerer: 


1. De hævdvundne fordomme mod Islam, der til dels var et produkt af 
korstogene, og til dels et produkt af den arabisk-israeliske konflikt i 
Mellemøsten. 

2. Forvirring. Mange mennesker, selvom de ikke accepterer Kristen- 
Dommen, ved ikke hvor sandheden findes. 

3. Socialt pres og akademisk omdømme. Mange mennesker har været 
bange for at acceptere Islam, fordi de følte, de ville blive hånet, ud- 
stødt af slægtninge og venner, hvis de åbenlyst afviste Kristendommen 
og accepterede Islam. På det akademiske niveau, specielt blandt 
orientalister, hvis en person skriver gunstigt om Islam og Quranen, 
vil ingen anmelde hans arbejde eller citere fra det eller endda betragte 
det som et videnskabeligt arbejde. Han kan endda blive ødelagt pro- 
fessionelt. The Washington Post (5.januar, 1978) rapporterede om 
en professor fra Richmond Universitetet, Dr. Robert Alley, der 
mistede sin ledelse af Afdelingen for Religion, fordi han holdt det 


synspunkt, at Jesus aldrig påstod af være Guds søn. Efter en betydelig 
mængde forskning i nyfundne gamle dokumenter, konkluderede 
Dr. Alley at: 


De Bibelpassager, hvor Jesus taler om Guds søn er senere tilføjelser … 
Hvad kirken siger om ham. En sådan påstand om guddommelighed for 
sig selv ville aldrig have været i overensstemmelse med hele hans livsstil, 
som vi kan rekonstruere. For de første tre årtier efter Jesus, fortsatte 
Kristendommen som en sekt indenfor Jødedommen. De første tre årtier af 
dens eksistens var kirken indenfor synagogen. Det ville have været 
fuldstændig uforståeligt, hvis de (Jesus' følgere) havde tydeliggjort Jesus' 
guddommelighed. 


Islam: Det Naturlige Kald 


På trods af disse foktorer og visse andre, som jeg ikke har nævnt, er der 
mange folk, der har underkastet sig sandhed. Det islamiske syn på Jesus 
og andre vigtige anliggender forekommer dem, der bliver introduceret for 
det, som noget, der giver mening og noget, som de stiltiende er enige i, 
uden at vide det. Dette og andre egenskaber har gjort Islam til den 
hurtigst voksende religion i verden op gennem historien. Det appellerer 
endda til troende kristne, forde de opdager at: 


a) Islam afskaffer ikke Jesus, snarere bliver han placeret i den rigtige 
position i en lang række af mænd, der bragte virkelig frelse til men- 
neskeheden. I virkeligheden tilføjer de en ny dimension til deres for- 
ståelse af Gud, profetskab og åbenbaring. 

b) Når Kristendom og Jødedom (eller for den sags skyld enhver religion) 
bliver betragtet fra et islamisk perspektiv, passer de nydeligt ind i den 
almene ramme omkring enheden af Gud og Hans planer for menneske- 
heden. Derudover vil man tydeligt forstå, hvorfor der er nogle huller 
eller uoverensstemmelser omkring visse stridspunkter i Biblen. 

c) Islam regner sig selv for det sidste led i en lang kæde af åbenbaringer. 
Det lover følgerne af tidligere trossystemer stor belønning, hvis de 
tilføjer troen på Islam til deres tidligere tro. Profeten Muhammad 
sagde: "Den, der har troet på sin religion, og så tror på, hvad der blev 
åbenbaret for mig, vil blive belønnet to gange (af Gud)" Det vil sige, 
en gang for at tro på sin religion, og den anden for at vedkende sig 
sandheden og tro på Islam. 


For at summe det op, Islam regner Jesus for en af Guds store profeter. 
Hans opgave var at prædike Guds enhed, og at lede mennesket til hans 
Frelser (Gud). Han påstod aldrig at være andet end en tjener og en Guds 
udsending. Den Quraniske beretning om hans liv og mission bliver støttet 
af overvældende beviser. Muslimer tror på og afventer Jesus' anden 
komme. Han vil komme tilbage, ikke som Gud for at dømme de ikke- 
kristne, men som Jesus, Guds tjener. Hans komme vil være for at rette de 
misforståelser, som folk har udviklet omkring hans personlighed og hans 
mission. Ifølge et udsagn af profeten Muhammad vil han opholde sig her 
i fyrre år, der vil blive de lykkeligste år af livet her på jorden. På det 
tidspunkt vil alle tro på ham som udsending, ikke som Guds søn. Dog, 
hvad med dem, der ikke vil være i stand til at leve til hans anden komme? 
De må hellere gøre det nu! 

Nogle af disse bøger om Islam kan skaffes fra: 
World Assembly of Muslim Youth (WAMY) 


P.O. Box 10845 
Tel. (01) 4641663 
Riyadh 11443, Saudi Arabia 


Conveying Islamic Message Society 
P.O. Box 834 Alexandria, Egypt 


Eller det nærmeste islamiske center i din del af verden. 


Introduktion 


Den islamiske beretning om Jesus' liv er ret så fornuftig og rimelig, og 
placerer Jesus på hans rigtige plads blandt Guds store sendebud til 
menneskeheden. Selvom det islamiske syn på Jesus stemmer overens 
med, hvad mange mennesker instinktivt tænker, så bliver det sommetider 
afvist, bare fordi, det er, hvad Islam siger om ham. Dog, dem, der 
kommer til Islam med et åbent sind og uden fordomme, vil bøje sig for 
logikken og troværdigheden af den islamiske beretning om Jesus. Den 
islamiske position bliver især værdsat af dem, der har haft problemer med 
de forskellige kristne dogmas, der har koncentreret sig om personligheden 
hos Jesus Kristus. 

Det følgende er et brev, som jeg modtog fra en af seerne, der fulgte mit 
program: Islam in Perspective, sendt af det saudiarabiske fjernsyn, kanal 
to. Det er som reaktion på en to-episoders diskussion om Jesus kaldt: 
Jesus in Islam. Jeg inkluderer dette brev her af følgende årsager: 


1. Skribenten er en ekspert på dette område som religionsstuderende 
og som en objektiv søger af sandhed. 

2. Skribenten var et troende kristen, der kender kristnes følelser og tro 
angående Jesus Kristus. 

3. Skribentens forklaring om, hvordan de kristne afveg fra Jesus' in- 
struktioner og mission, er fuldt ud sandsynligt og forklarer den nu- 
værende kristne tro om Jesus. 


Jeg vil gerne takke skribenten for hendes venlige tilladelse til at inkludere 
hendes brev i denne publikation. M.J. 


Hvorfor hævder kristne at 
Jesus er Guds søn? 


Kære læser, 


Assalamu Aleikum Wa Rahmatullah 
(islamisk hilsen, betydende: Guds fred være med dig/jer) 


UDTALELSE ANGÅENDE DISKUSSIONEN I DERES PROGRAM. 


Jeg var meget interesseret i Deres TV-diskussion, da dette er et emne, 
som jeg har diskuteret mange gange, både som religionsstuderende og 
også udenfor studentermiljøet, i mange dele af verden. Som en engelsk 
muslim konvertit, nu bosiddende i Saudi-Arabien, finder jeg den skarpe 
kontrast mellem samfund tankevækkende på mange punkter. 


Ved at fokusere på naturen af Jesus og Maria, som forklaret i Quranen og 
i Evangeliet i det Nye Testamente, ser vi to modsættende synspunkter — 
den kristne lære, at Jesus er "Guds søn", og den Quranske, tilsidesættende 
alle sådanne påstande. Det bliver derfor nødvendigt at stille spørgsmålet: 
HVORFOR var det nødvendigt for de tidlige kristne at fremsætte sådan 
en påstand om Jesus, når han dog aldrig selv fremsatte en sådan påstand. 


Det er min opfattelse, at svaret bliver klart, hvis vi studerer den basis, 
som religionerne Islam og Kristendom hviler på. Som muslimer baserer 
vi vores tro på Gud og på Ham alene, og på Quranen — Guds ord til Hans 
profet Muhammad (fred være med ham), som vi også tror på — som en 
sand profet af den ene Gud. Muhammad (FVMH) er Guds tjener, trofast 
og lydig og fuldstændig menneske — han forbliver redskabet for Guds 
formål, der er at lede Hans (Guds) folk tilbage til Ham igen. 


Nu, som en total modsætning, vender vi os mod Kristendommen — en 
religion bygget, ikke omkring Gud, eller Hans bog — for der var ingen 
"bog" før 150 år efter Jesus' "død". Kristendommen blev opbygget 
omkring personen Jesus selv. Ved at lægge mere vægt på Jesus' 
magnetiske og vidunderlige personlighed, og ude af stand, og uvillig til at 
beskrive profetens effekt på alle, der kom til ham i hverdagen — bliver 
flere egenskaber tilføjet til hans ry. En mand, der kunne udføre mirakler, 
bringe de døde tilbage til livet, helbrede de spedalske, og de blinde — alt 
ved Guds vilje, er helt bestemt en vidunderlig mand, velsignet af Gud, 


født ved Guds vilje, for at være til Hans tjeneste. Men efter hans "død" 
må denne "magiske" personlighed holdes i live, og "Guds søn" 
forekommer som en passende kvalifikation for alle hans handlinger. 


Bosat i et samfund, stærkt influreret af de græsk-romerske guder, der alle 
var "supermennesker", må den uddannede tidlige kristne helt sikkert også 
være under indflydelse af disse tanker i deres omgivelser. Paulus selv, en 
af Kristendommens store lærere, var en hellenistisk jøde, som aldrig så 
eller mødte Jesus i sit liv. Alligevel er der mange af hans rapporterede 
udsagn, der viser indflydelsen af den tid, han levede i. "Den levende 
Frelser" var meget virkelig for ham. 


Den mirakuløse natur af Jesus' fødsel, kunne også være en hjælp til at tro 
på ideen om Jesus' identitet som Guds søn. Men den er barnlig i sin 
1+1=2 type filisofi, dvs. Gud blæste ind i Marias livmoder — Maria fik 
jesus, derfor er Gud Jesus' fader og Jesus er Hans søn. Hvad kristne er 
ude af stand til at se og forstå er, at ved Jesus' fødsel og undfangelse ser 
vi en rørende og vidunderlig åbenbaring af Guds kærlighed. 


Vi bliver fortalt af både Quranen og kristne skrifter, at Maria var en ung 
kvinde af usædvanlig renhed, både i sind og krop. Hun blev bragt til 
verden, allerede garanteret som Guds tjener, velsignet af Gud. Mens hun 
var 1 Guds tjeneste i synagogen kunne hun selv frembringe små 
mirakuløse hændelser ved Guds hjælp. Hvor naturligt er det så ikke, at 
Gud, efter valget af hende til at være det redskab, ved hvilket Hans nye 
profet skulle fødes på jorden — vælger et middel, hvor intet af hendes 
velsignede renhed bliver berørt. Hun tjener sin Gud, og ved at gøre dette, 
bevarer Han (Gud) i Hans uendelige kærlighed, hendes dyrebare ædle 
renhed. Dette behøver helt bestemt ingen forskønnelse — ingen krav om at 
være "Guds søn". Guds skabelse, ja, men ikke søn ved faderskab. Det er 
klart ikke hensigten. 


Den kendsgerning, at så lang tid forløb, før nogen af Jesus' udsagn blev 
nedskrevet, gav også mulighed for at den "mundtlige overlevering", ved 
hvilket de blev viderebragt, havde forandret originalen væsentligt. Og 
alligevel, i de tre synoptiske evangelier (Johannes skrevet sidst og fuldt af 
religiøs dogme), Mathæus, Lukas og Markus ser vi, på trods af 
forandringer — et billede af Jesus som en rolig, og dog magnetisk 
personlighed — en profet inspireret af Gud, med stor kærlighed til hele 
menneskeheden, sendt for at skærpe vores opmærksomhed om Gud. I alle 
livets aspekter prøvede Jesus at åbne vore øjne og vore hjerter til en større 
opmærksomhed overfor Gud — en uselvisk vurdering af os selv om vore 
tanker, om vore handlinger, og forøge vores tro og tillid til Gud. Kun ved 


at gøre dette, med et barns enkle tro og tillid, vil Guds kongedømme 
komme på jorden — denne ide bliver gentaget mange gange i adskillige af 
hans rapporterede udsagn. Denne nærhed med Gud var tydelig fra den 
styrke, som han erhvervede fra bøn, og den magt til at udføre mirakler, 
givet ham af Gud. Alligevel, selv med denne magt og udførelsen af Guds 
undere, erklærede han ALDRIG sig selv Søn af Gud. I Jesus' betydning af 
ordet "Søn" er vi alle Guds børn, Hans sønner og døtre her på jorden, og 
som sådan lærte Jesus folk at bede til: "Vor fader, du som er i himlen". 


Af den egentlige mængde af ord, som han udtalte, eller må have udtalt i 
sin lære, er der kun meget, meget få, der er blevet nedskrevet, og de er 
ikke alle pålidelige. Jesus lod til primært at interessere sig for de fattige, 
de undertrykte, de udstødte, de syge — og var ikke tolerant overfor 
farisærierne og det meningsløse religiøse "kan ikke" hos de såkaldte 
fromme. Han henvendte sig til folks hjerter og hans tema var 
menneskelighed og kærlighed. Var det hans mening at etablere en kirke? 
Jeg tror, det var — men ikke i den forstand, vi ser kirken i dag — Jesus var 
praktisk såvel som spirituel. Jeg tror han ønskede at skabe et samfund af 
folk, hvis tro på Gud bandt dem sammen, uanset race eller tro, i en 
familie-type, beskyttet "slægtsskab" under Guds ledelse. Det er ikke 
egentlig evident i hans lærdomme, at han så sig selv som et stort 
skinnende lys i denne proces. Han havde mere tilbøjelighed til at betragte 
sig selv som et redskab i Guds hænder. 


Ved at løfte ham op til utrolige højder, bragte de tidlige kristne følgere på 
sig selv uendelige problemer ved teoretisk at forklare korsfæstelsen — og 
fra dette kommer doktrinen med de lidende tjenere, bragt på bane i de 
gamle jødiske tekster — nævnt i Esajas, og doktrinen med ofring for 
menneskets synder, og den følgende særposition af Jesus, som er meget 
vigtig for de tidlige kristne. En hedning kunne være lige trofast overfor 
mange "guder" — men i Kristendommen kunne dette ikke lade sig gøre — 
KUN ved tro på Jesus kan den kristne håbe på frelse. KUN ved at 
accepter hans død for menneskets synder — og KUN ved troen på hans 
opstandelse (for som Guds søn må Gud løfte ham op igen) kan den 
kristne håbe på opnåelsen af Paradis. Alle andre veje er døden — selvom 
dette absolut placerer Jesus mellem Gud og Hans folk — en position, han 
aldrig besad i hans liv på jorden. 


Doktrin ovenpå doktrin bliver sammenflettede, og vi finder i kirkens 
historie endeløse møder, teorier og argumenter omkring Jesus' natur — 
Faktisk er han nu blevet, ikke så meget en håndgribelig realitet, snarere et 
ujordisk semi-spirituelt væsen, svøbt i endeløse doktriner og dogmas, 
langt fra den enkle, milde personlighed, i hvilken Gud placerede så meget 


magt, for at kunne bringe viden til Hans folk. Har kirken ikke derved 
tilintetgjort Jesus' eget objektiv — enkelthed? 


Vi finder i "Treenigheden" — Fader — Søn — og Helligånd, måske 
kulminationen af folks anstrengelser for en "overhøjhed" i religiøse 
udtryk, og dermed en gåde, som få kristne i dag kan forklare 
fyldestgørende. Guds ånd var lige så virkelig i Moses' og Abrahams dage, 
som de var i profeten Muhammads (fvmh) tid. Den behøver ikke at blive 
holdt fanget i en "menneskeskabt" trekant. Jesus forbandt heller ikke sig 
selv med nogen teori af denne slags. 


Det er sørgeligt, at ved Islams komme, følte de kristne, at de så 
ankomsten af den "falske profet" eller af Antikrist, fortalt om i 
Johannesåbenbaringen (Nye Testamente). Det er endda endnu mere trist, 
at den adelsmand, der organiserede det andet korstog mod muslimerne, 
blev tilbudt at læse en kopi af en oversat Quran — og smed den væk. Det 
er trist, fordi det reflekterer en holdning overfor Islam, som kan ses indtil 
den dag i dag — holdt i live i korstogenes historie, og baseret på en total 
uvidenhed. Det er nu op til muslimer at forsvare deres tro, og for kristne 
til i det mindste at vise villighed til at blive klar over meningen med 
Islam. Jeg er sikker på, at for mange vil Islam og dens lære være som en 
bjergstrøm i ørknen, til de tørstige sjæle hos mange, søgende efter 
sandhed. 


Med venlig hilsen 


Mrs. Zahra Aziz 

I Guds navn, den Nådige, den Barmhjertige 


Sura 56:10-12 

10 Men de, der gik forud! De, der gik forud, 
11 de bliver bragt Ham nær, 

12 i lyksalighedens haver, 


(And those Foremost (in faith) will be foremost (in the Hereafter) 10 
These will be those Nearest to Allah 11 In gardens of Bliss 12.) 


"Å Allah! Lad dem være dem, der gik forud. 


Denne bøn er for vore brødre, der bidrog til trykning af denne bog. 


Conveying Islamic Message Society (CIMS) er en forlængelse af 
aktiviteterne hos Conveying Islam Center, der blev grundlagt i 1929 af 
Eng. Mohammed Taufik Ahmed (må Gud vise ham barmhjertighed) 
Conveying Islam Center fortsatte med at sprede Islam med visdom og 
smuk prædiken over hele verden, over en periode på 60 år, der medførte 
at tusinder af udlændinge af forskellige nationaliteter konverterede til 
Islam. 


Så blev Conveying Islamic Message Society opprettet i 1974. Den er 
autoriseret af: The Ministry og Social Affairs under registrerings nummer 
(536) og den spiller samme rolle som Conveying Islam Center, angående 
at gøre verden opmærksom på Islams principper ved hjælp af bøger og 
pjecer på forskellige sprog og at svare på islamiske spørgsmål og 
forespørgsler ved hjælp af de lærde fra Al-Azhar. 


